**ระเบียบคณะกรรมการบริหารการจัดการ**

**กีฬาบุคลากรมหาวิทยาลัยมหิดล**

**ว่าด้วยการแข่งขันกีฬาว่ายน้ำ**

**กีฬาบุคลากรมหาวิทยาลัยมหิดล ประจำปีงบประมาณ 2562**

 ……………………………

เพื่อให้การแข่งขันกีฬาบุคลากรมหาวิทยาลัยมหิดล ประจำปีงบประมาณ พ.ศ.2562

เป็นไปด้วยความเรียบร้อยและบรรลุวัตถุประสงค์ของการดำเนินการจัดสวัสดิการด้านกีฬา และนันทนาการของบุคลากร เป็นไปด้วยความเรียบร้อยและมีประสิทธิภาพ จึงกำหนดระเบียบคณะกรรมการบริหารจัดการกีฬาบุคลากรมหาวิทยาลัยมหิดล ประจำปีงบประมาณ พ.ศ.2562 ว่าด้วย การแข่งขันกีฬาว่ายน้ำกีฬาบุคลากรมหาวิทยาลัยมหิดล ประจำปีงบประมาณ พ.ศ. 2562ไว้ดังต่อไปนี้

 ข้อ 1. ระเบียบนี้เรียกว่า “ระเบียบคณะกรรมการบริหารจัดการแข่งกีฬาบุคลากรมหาวิทยาลัยมหิดล ประจำปีงบประมาณ พ.ศ. 2562 ว่าด้วยการแข่งขันว่ายน้ำกีฬาบุคลากรมหาวิทยาลัยมหิดล ประจำปีงบประมาณ พ.ศ. 2562

 ข้อ 2. ข้อบังคับและกติกาการแข่งขัน

ใช้กติกาการาแข่งขันกีฬาว่ายน้ำของสหพันธ์ว่ายน้ำประเทศ (FINA)

 ข้อ 3. คุณสมบัติของผู้เข้าแข่งขัน

 3.1 เป็น “บุคลากร” ของมหาวิทยาลัยมหิดลทุกส่วนงาน

3.2 “บุคลากร” หมายถึง ข้าราชการ พนักงานมหาวิทยาลัย ลูกจ้าง ที่มีคำสั่งบรรจุแต่งตั้ง หรือหลักฐานการอนุมัติจ้างให้ปฏิบัติงานแก่ส่วนงานของมหาวิทยาลัยมหิดล

 ข้อ 4. จำนวนผู้เข้าแข่งขัน

4.1 ประเภทบุคคล ให้แต่ละส่วนงานส่งเข้าแข่งขันได้ไม่เกินประเภทละ2คน

4.2 ประเภททีม ให้แต่ละส่วนงานส่งเข้าแข่งขันได้1ทีม

4.3 ผู้เข้าร่วมการแข่งขัน 1 คน สามารถทำการแข่งขันไม่เกิน 4 รายการในประเภทบุคคล และไม่เกิน 3 รายการในประเภททีม

4.4 ผู้เข้าแข่งขันสามารถลงแข่งในรุ่นอายุต่ำกว่าได้

4.5 รายการใดที่มีผู้สมัครเข้าแข่งขันน้อยกว่า 4 คน หรือ 4 ทีม จะจัดการแข่งขันในรายการนั้นให้ แต่จะไม่นับคะแนนรวม

 ข้อ 5. วิธีการแข่งขัน

 5.1 การแข่งขันไม่มีรอบคัดเลือก ใช้เวลาในการตัดสินผลแพ้ชนะ หากเวลาเท่ากันให้ครองเหรียญรางวัลร่วมกัน

 5.3 วัน เวลา ในการแข่งขัน อยู่ในดุลยพินิจของคณะกรรมการแข่งขัน

 ข้อ 6. ชุดแข่งขันและอุปกรณ์การแข่งขัน

 6.1 ชุดการแข่งขันให้เป็นไปตามกฎของสหพันธ์ว่ายน้ำสมัครเล่นนานาชาติ (FINA)

 6.2 อุปกรณ์การแข่งขันให้อยู่ในดุลยพินิจของคณะกรรมการจัดการแข่งขันโดยเป็นอุปกรณ์การแข่งขันที่สมาคมว่ายน้ำสมัครเล่นแห่งประเทศไทยให้การรับรอง

ข้อ 7. ข้อปฏิบัติสำหรับผู้เข้าแข่งขัน

 7.1 ผู้เข้าร่วมการแข่งขันต้องยอมรับคำตัดสิน และให้ความร่วมมือในการปฏิบัติงานของคณะกรรมการจัดการแข่งขันกรรมการผู้ตัดสินและเจ้าหน้าที่ ซึ่งปฏิบัติหน้าที่ในการแข่งขันโดยเคร่งครัด

7.2 ให้ปฏิบัติตามระเบียบการใช้สระว่ายน้ำโดยเคร่งครัด

7.3 ให้นักกีฬาไปรายงานตัวทันทีที่คณะกรรมการจักการแข่งขันได้เรียกให้ไปรายงานตัว และจะมีการประกาศเพียง 2 ครั้งเท่านั้น

7.4 ให้นักกีฬาให้อยู่บริเวณที่คณะกรรมการจัดการแข่งขันได้จัดไว้ให้เท่านั้น

7.5 การจับฉลากลู่ว่าย การรายตัว หรือ การอื่นใด คณะกรรมการจัดการแข่งขันจะประกาศเรียก ให้นักกีฬากระทำนั้นๆและนักกีฬาต้องกระทำด้วยตัวเองเท่านั้น ไม่อนุญาตให้ผ้อื่นกระทำแทนโดยเด็ดขาด

7.6 ตลอดเวลาการแข่งขัน ผู้เข้าแข่งขันต้องประพฤติตนให้สมกับความเป็นนักกีฬาที่ดีและต้องปฏิบัติตามระเบียบและกติกาการแข่งขันอย่างเคร่งครัด

7.7 ผู้เข้าแข่งขันประเภทหรือทีมใด ไม่ลงแข่งขันตาม วัน เวลา และสถานที่ที่กำหนดโดยไม่มีสาเหตุอันสมควรให้ปรับเป็นแพ้

 ข้อ 8. กรรมการตัดสินและเจ้าหน้าที่

 ข้อ 9. การประท้วงและการอุทธรณ์

 ในกรณีอื่นใดที่นอกเหนือจากนี้ให้คณะกรรมการจัดการแข่งขันเป็นผู้วินิจฉัยและพิจารณาชี้ขาดตามความเหมาะสมแล้วแต่กรณี และทำรายงานเสนอคณะกรรมการบริหารจัดการกีฬาบุคคลากรมหาวิทยาลัยมหิดล ประจำปีงบประมาณ พ.ศ. 2562

 (นายปิยะพงษ์ ทองเอก)

 ประธานคณะกรรมการจัดการแข่งขันกีฬาว่ายน้ำ

 กีฬาบุคลากรมหาวิทยาลัยมหิดล ประจำปีงบประมาณ 2562